stanford-oval/wikipedia huggingface dataset:
Kahrasenjärvi

| Kahrasenjärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°55′48″N, 27°27′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Syvänpäänlampeen 
Järvinumero:  14.191.1.017
Mittaustietoja
Pinnankorkeus:  75,8 m  
Pituus:  1,3 km  
Leveys:  670 m  
Rantaviiva:  3,678 km  
Pinta-ala:  54,929 ha  
Saaria:  1 
 fiKahrasenjärvi 
Kahrasenjärvi  on Etelä-Karjalassa Luumäellä Venäläisenkylän lähellä sijaitseva järvi.
Maantietoa

Järven pinta-ala on 55 hehtaaria, se on 1,3 kilometriä pitkä ja 650 metriä leveä. Järvellä on kartan mukaan yksi saari.  Sen rantaviivan pituus on 3,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Järven vedenpinnan korkeus on 75,8 metriä mpy.
Jüri Jaakson

Jüri Jaakson
Jüri Jaakson (16. tammikuuta 1870 Uue-Võidu vald – 20. huhtikuuta 1942 Sosva, Sverdlovskin alue) oli virolainen poliitikko ja hallitusta johtava riigivanem 1924–1925. Jaakson kuoli vankeudessa.
| 0 | 1 | 2 | 3 |
| --- | --- | --- | --- |
|  | Edeltäjä: Friedrich Akel | Viron riigivanem 1924–1925 | Seuraaja: Jaan Teemant |
| 0 | 1 | 2 | 3 |
| --- | --- | --- | --- |
|  | Edeltäjä: Artur Uibopuu | Viron keskuspankin johtaja 1926−1940 | Seuraaja: Juhan Vaabel |
Kızılcahamam

| Kızılcahamam |
| --- | --- |

 Kızılcahamam
 Koordinaatit: 40°28′N, 32°39′E 
Valtio:   Turkki
Maakunta:  Ankaran maakunta
Hallinto:  
 – Pormestari:  Süleyman Acar
Väkiluku (2019):  28 350
Infobox OKVirheellinen NIMI-arvo: 
Kızılcahamam on piirikunta Turkin Ankaran maakunnassa. Vuoden 2019 väestönlaskennassa Kızılcahamamin väkiluku oli 28 350.
Aiheesta muualla

Kuvia tai muita tiedostoja aiheesta Kızılcahamam Wikimedia Commonsissa
Jürgen Stark

Jürgen Stark
Jürgen Stark (s. 31. toukokuuta 1948 Gau-Odernheim, Saksa) on saksalainen taloustieteilijä. Hän oli Euroopan keskuspankin (EKP) johtokunnan jäsen ja Euroopan keskuspankin pääekonomisti vuosina 2006–2011. Hän oli syyskuusta 1998 toukokuuhun 2006 Saksan keskuspankin varapääjohtaja ja vuonna 2004 sen väliaikainen pääjohtaja.
Stark erosi EKP:n johtokunnasta syyskuussa 2011. EKP:stä eroamisen syyksi esitettiin henkilökohtaiset syyt, mutta julkisuudessa on todettu myös, että hän on vastustanut EKP:n laajaa velkakirjojen osto-ohjelmaa ongelmiin ajautuneilta mailta.
Pilagán kieli

| Pilagá> Tiedot |
| --- | --- |
Alue:   Argentiina
Puhujia:  n. 6000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  guaycurukielet
Kieliryhmä:  qomkielet
ISO 639-3:  plg
 Ohje 
Pilagá on Argentiinassa puhuttu guaycurukieliin kuuluva kieli. Vuonna 2016 sillä oli noin 6000 puhujaa. Puhujia on kaikissa ikäluokissa ja joissakin kouluissa käytetään pilagáa puhuvia koulunkäyntiavustajia, vaikka itse kieltä ei käytetäkään opetuskielenä.
Kielen katsotaan olevan uhanalainen ja se jakautuu kahteen päämurteeseen. Pilagán lähimpiä sukulaiskieliä ovat mm. abipón ja mocoví.
Kieltä kirjoitetaan latinalaisin aakkosin. Uusi testamentti on käännetty pilagáksi vuonna 1993.
Fonologia > Konsonantit

|  | Bilabiaali | Alveolaari | Alveo-palataali | Palataali | Velaari | Uvulaari | Faryngaali | Glottaali |
| --- | --- | --- | --- | --- | --- | --- | --- | --- |
| Nasaali | m | n |  | ɲ |  |  |  |  |
| Klusiili | p | t | d |  |  | k | g | q |  | ʔ |
| Affrikaatta |  |  | t͡ʃ |  |  |  |  |  |
| Frikatiivi |  | s |  |  |  |  |  | h |
| Lateraali |  | l |  | ʎ |  |  |  |  |
| Puolivokaali |  |  |  | j | w |  | ʕ |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  |  |
| Puolisuppea | e |  | o |
| Avoin |  | a |  |
Lähde:
Kō Arima

| Henkilötiedot |
| --- | --- | --- |
Koko nimi: Kō Arima
Syntymäaika: 22. elokuuta 1917
Syntymäpaikka: Japani
Kansalaisuus:  Japani
Pelipaikka: Keskikenttäpelaaja
Seurat
| Vuodet | Seura | O (M) |
|  | Sankyo Pharmaceuticals |  |
Maajoukkue
| 1951 | Japani | 3 (0) |
Kō Arima (jap. 有馬 洪, Arima Kō; 22. elokuuta 1917) on entinen japanilainen jalkapalloilija.
Jalkapallomaajoukkue

Arima debytoi Japanin maajoukkueessa maaliskuussa 1951. Hän on pelannut kolme maaottelua.
Aiheesta muualla

National Football Teams
Piot

Piot on muun muassa seuraavien ranskalaisten henkilöiden sukunimi:
Georges Piot (1896–1980), soutaja ja olympiamitalisti
Jean Piot (1890–1961), miekkailija ja olympiavoittaja
Jennifer Piot (s. 1992), alppihiihtäjä
Maurice Piot (1912–1996), miekkailija ja olympiamitalisti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Le Regard des Gens

| Le Regard des Gens Tunisiano |
| --- | --- | --- |

Studioalbumin tiedot
 Julkaistu: 25. helmikuuta 2008
 Formaatti: CD
 Tyylilaji: Rap
 Kesto: 68.03
 Levy-yhtiö: Columbia Records
Tunisiano muut julkaisut
|   | Le Regard des Gens 2008 |   |
Le Regard des Gens on Tunisianon ensimmäinen sooloalbumi, jonka julkaisi Columbia Records 25. helmikuuta 2008. Levyltä julkaistiin neljä singleä Equivoque, Nos rues, Le regard des gens ja Je porte plainte.
Kappaleet

Effet d'une Bombe – 3.31
Equivoque – 3.23
Le regard des gens – 4.25
Dégouté – 4.27
Toucher mes rêves – 4.37  (feat. Lyricson)
Nos rues – 4.13
Marlich – 4.32
Citoyen du Monde – 4.42  (feat. Zaho)
Je porte plainte – 4.28
Musique je te Haime – 4.32  (feat. Lyricson)
On s'en Fiche – 3.51  (feat. Akil)
Qui es-tu? – 4.24
Solitude – 4.55  (feat. Amel Bent)
Carte postale – 3.38
Ensemble – 4.24
Répondez-moi – 4.41
Listasijoitukset

| Vuosi | Lista | Sijoitus |
| --- | --- | --- |
| 2008 |  Les Charts | 11 |
| 2008 |  Ultratop 50 | 24 |
| 2008 |  Hitparade | 35 |
| 2009 |  Les Charts | 179 |
Piotr Beczała

Piotr Beczała
Piotr Beczała (s. 28. joulukuuta 1966) on puolalainen ooppera- ja konserttilaulaja, joka on äänialaltaan tenori.
Beczała opiskeli Katowicessa Karol Szymanowski -musiikkiakatemiassa. Hän täydensi opintojaan mestarikursseilla Jan Ballarinin, Pavel Lisitsianin, Sena Jurinacin ja Dale Fundlingin johdolla. Beczała esiintyi vuosina 1992–1997 Landestheater Linzissä ja lisäksi vierailijana Salzburger Landestheaterissa. Hän teki ensimmäisen esiintymisensä Zürichin oopperassa vuonna 1996. Hän on lisäksi esiintynyt muun muassa Covent Gardenissa, Staatsoper Unter den Lindenissä, La Scalassa ja Metropolitan-oopperassa. Beczała on tehnyt myös konserttiesiintymisiä monissa maissa.
Beczała on esiintynyt rooleissa muiden muassa Wolfgang Amadeus Mozartin, Vincenzo Bellinin, Giuseppe Verdin, Leoš Janáčekin, Anton Rubinsteinin, Richard Wagnerin ja Richard Straussin oopperoissa. Hän teki vuonna 2012 eksklusiivisen levytyssopimuksen Deutsche Grammophonin kanssa. Beczała sai vuonna 2015 Jälleensyntyneen Puolan ritarikunnan ritarin ristin ja vuonna 2018 Gloria Artis -mitalin kulttuuriansioista.
Kahramanmaraş

| Kahramanmaraş |
| --- | --- |
 Näkymä kaupunkiin
 Kahramanmaraş
 Koordinaatit: 37°35′N, 36°56′E 
Valtio:  Turkki
Alue:  Välimeren alue
Maakunta:  Kahramanmaraş
Hallinto:  
 – Pormestari:  Fatih Mehmet Erkoç
Väkiluku (2014):  475 793
Aikavyöhyke:  UTC+3
 
 kahramanmaras.bel.tr 
Infobox OKVirheellinen NIMI-arvo: 
Kahramanmaraş on kaupunki Turkissa ja Kahramanmaraşin maakunnan pääkaupunki. Kaupungissa on arviolta 475 793 asukasta (vuonna 2014).
Kahramanmarasin Trabzon Caddesi -katu.
Historia

Kaupunki  oli 1100-luvulla eaa. heettiläisvaltio Gurgumin pääkaupunki.  Kahramanmaraş perustettiin vuoden 1000 eaa. tienoilla heettiläiseksi kaupunkivaltioksi. Myöhemmin roomalaiset tunsivat kaupungin nimellä Germanica Caesarea. Arabialaiset valtasivat kaupungin vuonna 645. Kaupunki vaihtoi omistajaa useita kertoja seuraavien vuosisatojen aikana, kunnes Osmanien valtakunnan sulttaani Selim I valloitti sen noin vuonna 1515.
Turkin itsenäisyyssodan aikana vuonna 1920 ranskalaiset ja turkkilaiset taistelivat kaupungissa ja sen ympäristössä kolmen viikon ajan. Taistelussa turkkilaiset löivät ranskalaiset. Kaupungin nimi Maraş muutettiin tämän vuoksi vuonna 1973 muotoon Kahramanmaraş – kahraman tarkoittaa ”rohkeaa” turkin kielellä.
Talous

Kaupungissa tuotetaan ja sieltä viedään oliiviöljyä, mausteita ja tekstiilejä. Kahramanmaraş on Turkin merkittävimpiä tekstiilikaupunkeja. Kahramanmaraşiin ja sen elinkeinoelämään kuuluvat erottamattomasti myös perinteiset jäätelöt.
Koulutus

Kaupunkiin perustettiin Sütçü İmam -yliopisto vuonna 1992. Perustamisensa jälkeen yliopisto on kasvanut jatkuvasti ja siellä oli vuonna 2007 seitsemän tiedekuntaa.
Aiheesta muualla

Kuvia tai muita tiedostoja aiheesta Kahramanmaraş Wikimedia Commonsissa
Kaupungin internetsivut (turkiksi)
Lev Mei

| Lev Mei |
| --- | --- |
 Lev Mei
Henkilötiedot
Koko nimi:  Lev Aleksandrovitš Mei
Syntynyt: 1822
Kuollut: 1862 (39–40 vuotta)
Kansalaisuus:  Venäjä
Ammatti:  kirjailija
Kirjailija
Äidinkieli: venäjä
Tuotannon kieli: venäjä
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Lev Aleksandrovitš Mei (1822–1862) oli venäläinen runoilija. Hän oli isänsä puolelta saksalaista syntyperää. Hän julkaisi eri aikakauskirjoissa runokäännöksiä (Lordi Byron, Friedrich Schiller, Heinrich Heine, Anakreon), mukaelmia ja omintakeisia runoja. Runoissaan hän oli muototaituri, jolta puuttui sisällyksen syvyyttä. Parhaina pidetään runoja, jotka on sepitetty kansanrunon hengessä. Mei on myös tunnettu historiallisten näytelmien tekijänä (Tsaarin morsian ja Pihkovan nainen). Runoista on suomennettu ainakin "Kaihon tunteva", jonka on säveltänyt Pjotr Tšaikovski.
Tsaarin morsian kertoo Iivana Julman vaimosta Marfasta. Siihen pohjautuvan libreton on Nikolai Rimski-Korsakov säveltänyt oopperaksi, joka on säveltäjän oopperoista suosituimpia.
Aiheesta muualla

Kuvia tai muita tiedostoja aiheesta Lev Mei Wikimedia Commonsissa
Kış Uykusu

| Kış Uykusu |
| --- | --- |

Ohjaaja:  Nuri Bilge Ceylan
Käsikirjoittaja:  Nuri Bilge Ceylan Ebru Ceylan
Tuottaja:  Zeynep Ozbatur Atakan Sezgi Üstün
Kuvaaja:  Gökhan Tiryaki
Leikkaaja:  Nuri Bilge Ceylan Bora Göksingöl
Pääosat:  Haluk Bilginer Melisa Sözen Demet Akbag
Valmistustiedot
Valmistusmaa:  Turkki Saksa Ranska
Levittäjä:  Lucky Red Distribuzione Vertigo Média
Ensi-ilta:  16. toukokuuta 2014 (Cannes)
Kesto:  196 minuuttia
Alkuperäiskieli:  turkki, englanti
Aiheesta muualla
IMDb 
AllMovie
Infobox OKNimi-testi OK: 
Kış Uykusu (engl. Winter Sleep) on vuonna 2014 ensi-iltansa saanut Nuri Bilge Ceylanin ohjaama ja käsikirjoittama turkkilainen draamaelokuva. Se palkittiin Kultaisella palmulla Cannesin elokuvajuhlilla 2014.
Näyttelijät

| 0 | 1 | 2 |
| --- | --- | --- |
|  Haluk Bilginer  | … |  Aydin   |
|  Melisa Sözen  | … |  Nihal   |
|  Demet Akbag  | … |  Necla   |
|  Ayberk Pekcan  | … |  Hidayet   |
|  Serhat Mustafa Kiliç  | … |  Hamdi   |
|  Nejat Isler  | … |  Ismail   |
|  Tamer Levent  | … |  Suavi   |
|  Nadir Saribacak  | … |  Levent   |
|  Emirhan Doruktutan  | … |  Ilyas   |
|  Ekrem Ilhan  | … |  Ekrem   |
|  Rabia Özel  | … |  Fatma   |
|  Fatma Deniz Yildiz  | … |  Sevda    |
Aiheesta muualla

Kış Uykusu Internet Movie Databasessa (englanniksi)
Pazzi

Pazzien sukuvaakuna
Pazzi oli firenzeläinen mahtisuku ja Medicien suvun pahin kilpailija. Pazzin suku johtaa alkuperänsä ensimmäisen ristiretken johtajaan Pazzo di Rinieriin. Suku oli alun perin kotoisin Fiesolesta ja siirtyi sittemmin Firenzeen. Pazzit lukeutuivat guelfeihin. Pazzien suku tunnetaan erityisesti vuoden 1478 niin sanotusta Pazzi-salaliitosta, jonka tavoitteena oli syöstä Medicit vallasta. Salaliitto kuitenkin epäonnistui, ja siihen osallistuneet Francesco ja Giacomo Pazzi hirtettiin. Pazzien suku menetti myös omaisuutensa.
Pazzit olivat kauppias- ja pankkiirisuku, joka alkaa esiintyä lähteissä 1100-luvun loppupuolelta lähtien. Suvun jäsenet toimivat valtion viroissa, ja Pazzien pankki useine haarakonttoreineen oli Italian toiseksi suurin pankki, ainoastaan Medicien pankki oli sitä mahtavampi. Kuuluisa arkkitehti Brunelleschi suunnitteli Andrea Pazzille ja hänen pojalleen Jacopolle uuden palatsin sekä upean kappelin, Cappella Pazzin, jotka kummatkin ovat säilyneet nykypäiviin saakka. Jacopon veli Piero Pazzi oli yksi Firenzen oppineimpia miehiä. Heidän veljenpoikansa Guglielmo meni naimisiin Lorenzo de' Medicin sisaren Biancan kanssa.
Pazzit osallistuivat epäonnistuneeseen salaliittoon kilpailijoitaan Medicejä vastaan vuonna 1478. Salaliittoa johti paavi Sixtus IV:n veljenpoika Girolamo Riario. Giuliano de' Medici tapettiin, mutta Lorenzo de' Medici säilyi hengissä. Seurauksena oli Pazzi-suvun häpeällinen maineen menetys, Francesco ja Giacomo Pazzin teloitukset ja Pazzien omaisuuden takavarikointi. Pazzit alkoivat kuitenkin 1500-luvun alkupuolella palvella jälleen valtiollisissa viroissa. Myöhemmin kaksi suvun jäsentä saavutti mainetta. Karmeliittanunna Maria Maddalena de' Pazzi kanonisoitiin vuonna 1669. Giangirolamo Pazzi (1681–1743)  oli useiden akatemioiden jäsen, kääntäjä ja Società Colombarian perustaja.
Galleria

Capella Pazzi
Capella Pazzin sisätilat.
Palazzo Pazzi
Kalle Sarala

Kaarlo ”Kalle” Sarala (synt. Kellinsalmi; 20. kesäkuuta 1882 Kuusamo – 18. marraskuuta 1960 Pudasjärvi) oli suomalainen maanviljelijä, taloustirehtööri ja Maalaisliittoa edustanut poliitikko, joka vaikutti erityisesti kotikuntansa Pudasjärven asioihin. Hän oli kahdesti presidentinvaalin valitsijamiehenä.
Sarala syntyi silloin Kuusamoon ja nykyään Posioon kuuluvassa Kynsijärven kylässä, mutta hänen ollessaan viisivuotias hänen isänsä osti Pudasjärven Sarakylästä Saralan tilan, jota hän sittemmin viljeli itse. Saralan koulutus rajoittui lyhyeen kiertokouluun. Hän oli Maalaisliiton Sarakylän paikallisosaston ensimmäinen puheenjohtaja vuosina 1908–1956 sekä Pudasjärven kuntakokouksen ja vuosina 1918–1957 kunnanvaltuuston jäsen. Hän oli myös muun muassa Oulun läänin Talousseuran johtokunnan ja valtuuston jäsen sekä vuodesta 1913 Sarakylän Osuuskassan ja vuodesta 1939 Pudasjärven Osuuskaupan hallintoneuvoston puheenjohtaja. Kaikkiaan hänellä oli elämänsä aikana yli sata erilaista luottamustehtävää. Saralan pitkäaikainen joskin toteutumaton tavoite oli muodostaa Sarakylästä ja sen lähikylistä itsenäinen kunta.
Sarala oli presidentin valitsijamiehenä vuosina 1925 ja 1931. Vuoden 1931 vaalissa hän oli Maalaisliiton valitsijamiehistä viimeinen, joka saatiin taivuteltua äänestämään kolmannella kierroksella pääministeri P. E. Svinhufvudia entisen presidentin K. J. Ståhlbergin sijasta. Sarala antoi ryhmäkokouksessa periksi vasta, kun kaikki muut olivat jo lupautuneet äänestämään Svinhufvudia ja hänet oli lisäksi saatu uskomaan, että Ståhlbergin valinnasta seuraisi välittömästi lapuanliikkeen suorittama verilöyly Helsingissä. Svinhufvud valittiin pienimmällä mahdollisella enemmistöllä äänin 151–149. Myöhemmin Sarala tutustui presidentti Urho Kekkoseen.
Sarala oli vanhoillislestadiolainen ja toimi myös maallikkosaarnaajana. Hän sai vuonna 1948 presidentin myöntämän taloustirehtöörin arvonimen. Saralan kuoltua perustettiin vuonna 1961 lahjoitusvaroilla Kalle Saralan stipendirahasto, joka myöntää stipendejä pudasjärveläisille maa- ja kotitalouden opiskelijoille. Rahastoa hallinnoi vuoteen 2023 Pudasjärven Maamiesseuraliitto, joka oli myös perustettu Saralan johdolla.
Païta (Uusi-Kaledonia)

| Païta |
| --- | --- |

 fiPaïta 
 22°07′59″S, 166°22′01″E 
Valtio:  Ranska
Merentakainen alue:  Uusi-Kaledonia
Provinssi:  Province Sud
Maantiede
Kokonaispinta-ala:  700 km² 
Väestö
Väkiluku (2019):  24 563
Väestötiheys:  35 as./km²
Muuta
Postinumero:  98890, 98840 ja 98889
 www.paita.nc 
Païta on kunta ja kaupunki Ranskalle kuuluvassa Uuden-Kaledonian erityisyhteisössä. Kaupunki sijaitsee Province Sudissa pääkaupunki Nouméasta luoteeseen. Vuoden 2019 väestönlaskennan mukaan Païtassa on noin 24 600 asukasta.
Vuosien 1980–2016 tilastojen mukaan Païtassa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 17 °C–30 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, tammi-maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa.
Païta on Uuden-Kaledonian neljänneksi väkirikkain kunta. Vuoden 2014 väestönlaskennan mukaan kunnan 20 616 asukkaasta noin 74 prosenttia oli syntynyt Uudessa-Kaledoniassa, noin kahdeksan prosenttia Ranskan Polynesiassa tai Wallis ja Futunalla, noin 14 prosenttia muualla Ranskassa ja noin neljä prosenttia jossain muussa maassa. Noin 24 prosenttia kunnan väestöstä määritteli itsensä etnisesti eurooppalaiseksi, noin 20 prosenttia kanakiksi, noin 20 prosenttia wallisjafutunalaiseksi, noin 13 prosenttia useamman etnisen ryhmän sekoitukseksi ja noin 22 prosenttia joksikin muuksi tai jätti kertomatta.
Aiheesta muualla

Kuvia tai muita tiedostoja aiheesta Païta (Uusi-Kaledonia) Wikimedia Commonsissa
Kalevi Takala

Alpo Kalevi Takala (2. kesäkuuta 1935 Eura – 11. heinäkuuta 1957) oli suomalainen lastenkirjailija.
Teoksia

Hilutinutti ja klarinetti : satu aivan pienestä hiirenpojasta ja hänen ensimmäisestä kesästään  ; kuv. Isa Mustakallio.     Valistus 1955
Hilutinutin lentomatka  ; kuv. Isa Mustakallio.     Valistus 1957
Luan Vieira

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Luan Guilherme de Jesus Vieira
Syntymäaika: 27. maaliskuuta 1993 (ikä 31)
Syntymäpaikka: São José do Rio Preto, Brasilia
Pelipaikka: hyökkääjä
Pituus: 169 cm
Paino: 65 kg
Seura
Seura: Grêmio
Pelinumero: 7
Seurat
| Vuodet | Seura | O | (M) |
| 2013 | Grêmio Catanduvense | 0 | (0) |
| 2014– | Grêmio | 75 | (19) |
| Yhteensä | Yhteensä | 75 | (19) |
Maajoukkue
|  | Brasilia U20 | 4 | (3) |
|  | Brasilia U23 | 5 | (2) |
 Seurajoukkueuran tilastot kattavat vain kansalliset sarjat, päivitetty 16. elokuuta 2016.  Maajoukkueuran tilastot päivitetty 16. elokuuta 2016.
Luan Guilherme de Jesus Vieira, tunnetaan nimellä Luan (joissain yhteyksissä myös Luan Vieira, s. 27. maaliskuuta 1993 São José do Rio Preto, Brasilia), on brasilialainen jalkapalloilija. Pelipaikaltaan hän on hyökkääjä. Luan edustaa Brasilian pääsarjassa pelaavaa Grêmiota.
Luan siirtyi Grêmio Catanduvensesta Grêmioon kaudeksi 2014. Ensimmäisellä Série A -kaudellaan 2014 hän teki 28 ottelussa neljä maalia ja kaudella 2015 kymmenen maalia 33 ottelussa.
Luan valittiin Brasilian joukkueeseen Brasiliassa järjestettäviin kesäolympialaisiin 2016. Hän teki maalin alkulohko-ottelussa Tanskaa ja puolivälierässä Kolumbiaa vastaan.
Kalbådagrund

Kalbådagrund
| --- | --- |
Sijainti:  Porvoo Suomi
Vesistö:  Suomenlahti 
| --- | --- |
Korkeus:  27 m
Värit:  Punainen, valkoinen 
| --- | --- |
Valmistunut:  1953
Automatisoitu:  1953
| --- | --- |
Valon korkeus:  20,7 m
Valonkanto:  22,2 km
Valon ominaisuudet:  LFl(4) W 30s 
Tutka:  K 
| --- | --- |
ARLHS:  FIN013 
Admiralty:  C5239 
List of Lights:  30051 
NGA:  116-14084 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kalbådagrundin majakka on Suomen ensimmäinen majakkalaivaa korvaamaan rakennettu pohjamajakka. Majakan rakennustyöt aloitettiin 1950 ja lyhty sytytettiin ensimmäisen kerran syksyllä 1953. Majakan vihkiäiset pidettiin 5. lokakuuta 1953. Majakan tornia vahvistettiin 1977 ja samalla torniin asennettiin helikopterin laskeutumisalusta. Valmistuessaan miehittämätön majakka oli alansa edelläkävijöitä, ja täysin automatisoituina sai pian lempinimen "aavemajakka".
Aiheesta muualla

Kuvia tai muita tiedostoja aiheesta Kalbådagrund Wikimedia Commonsissa
Esmeraldas (Minas Gerais)

Esmeraldasin sijainti
Esmeraldas on Brasilian kunta, joka sijaitsee Minas Geraisissa. Kaupunki on osa Metropolitana de mesoregionia ja Belo Horizonten microregionia. Kunnan asukasluku oli  60 271 vuonna 2010.
Piotr Fijas

| Mitalit | Mitalit | Mitalit |  |
| --- | --- | --- | --- |
|  Piotr Fijas |  Piotr Fijas |  Piotr Fijas |  |
Maa:   Puola
Mäkihyppy
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Pronssia | Planica 1979 | Lentomäki |  |
Piotr Fijas (s. 27. heinäkuuta 1958 Bielsko-Biała) on puolalainen mäkihyppääjä, joka kilpaili kansainvälisellä tasolla vuosina 1978–1988.
Fijas saavutti pronssia lentomäen MM-kilpailuissa Planicassa 1979 Armin Koglerin ja Axel Zitzmannin jälkeen. Sarajevon olympialaisissa 1984 hän oli normaalimäessä seitsemäs. Vuonna 1987 Fijas hyppäsi Planicassa lentomäen maailmanennätyksen 194 metriä.
Fijas voitti yhteensä kolme maailmancupin osakilpailua ja sijoittui kolmen parhaan joukkoon kaikkiaan kymmenen kertaa. Lisäksi hän oli ennen maailmancupin historian alkua kolmas Keski-Euroopan mäkiviikon Bischofshofenin osakilpailussa 1979. Mäkiviikon yhteispisteissä hän oli seitsemäs vuosina 1984–1985 ja 1985–1986.
Maailmancupin palkintosijat

Normaalimäki
Kausi 1981–1982: Strbske Pleso toinen
Suurmäki
Kausi 1979–1980: Bischofshofen kolmas, Zakopane voitto, St. Nizier voitto
Kausi 1983–1984: Planica kolmas
Kausi 1984–1985: Bischofshofen kolmas
Kausi 1985–1986: Oberstdorf kolmas, Liberec voitto
Lentomäki
Kausi 1985–1986: Vikersund kolmas
Kausi 1986–1987: Planica kolmas
Felix Manz

Felix Manzin muistokivi Zürichissä.
Felix Manz oli 1500-luvun anabaptisti-liikkeen alkuvaiheen johtajia. Hänet hukutettiin 1527.
Felix Manz oli arvostettuun sukuun kuuluvan kaniikin avioton poika. Hän oli saanut opillista sivistystä. Hän oli vuoden 1523 lopulla yhdessä Konrad Grebelin kanssa Zürichin kaupungin reformaatioliikkeen radikaalin siiven johtohahmoja. Manz, Grebel ja joukko muita yritti taivutella myös Ulrich Zwingliä kannalleen, mutta tämä kieltäytyi. Niinpä joukko alkoi pitää omia kokouksiaan.
Vuonna 1524 Manz johti liikettä, joka oli alkanut kieltäytyä viemästä lapsia kastettavaksi. Hän oli myös yhdessä muiden kanssa kirjoittamassa syyskuun alussa 1524 Thomas Müntzerille kirjettä, jossa he kiittelivät tämän näkemyksiä muun muassa kasteesta mutta kehottivat hartaasti tätä näkemyksiään ajaessaan välttämään väkivallan käyttöä.
Tammikuussa 1525 Zürichin kaupungin raati uhkasi maastakarkotuksella niitä, jotka kieltäytyivät kastamasta lapsiaan ja määräsi karkotettaviksi kaikki ne radikaaleihin kuuluvat, jotka eivät olleet kotoisin Zürichistä ja velvoittivat Zürichin kansalaisia, kuten Manzia ja Grebeliä, alistumaan ja lopettamaan keskustelun aiheesta. Tällöin kuitenkin radikaalit tekivät selvän irtautumisen muusta kirkosta, kun Grebel kastoi entisen munkin Georg Blaurockin uskovien kasteella ja tämä kastoi sen jälkeen 15 muuta. Näin sai alkunsa anabaptisminakin tunnettu kastajaliike.
Liike alkoi nopeasti levitä, mutta Zürichissä sitä alettiin niin ikään nopeasti nujertaa: maaliskuussa 1526 raati tuomitsi Grebelin, Manzin ja Blaurockin vangittaviksi torniin vedelle ja leivälle ja kielsi kaikkia vierailemasta heidän luonaan, myös sairauden sattuessa. Tarkoitus oli antaa heidän kuolla sinne. Kastajaliikkeen kuitenkin levitessä voimakkaasti Pohjois-Sveitsissä Balthasar Hubmaierin vaikutuksesta Felix Manz hukutettiin Zürichin läpi virtaavaan Limmatjokeen. Samalla Blaurock tuomittiin kujanjuoksuun, mutta hän selvisi tämän jälkeen muukalaisena karkotuksella. Paluusta olisi seurauksena kuolemantuomio. Grebel oli kuollut ruttoon jo kesällä 1526.
Felix Oinas

Felix Oinas vuonna 1962 (oikeanpuoleisin)
Felix Oinas (6. maaliskuuta 1911 Tartto – 25. syyskuuta 2004 Bloomington, Indiana, Yhdysvallat), virolaissyntyinen folkloristi ja kielitieteilijä. Hän oli Indianan yliopiston slaavilaisten ja uralilais-altailaisten kielten professori vuodesta 1965. Hän oli aikanaan itämerensuomalaisten kansojen folkloren ja mytologian tunnetuimpia tutkijoita. Hän sai Tarton yliopiston kunniatohtorin arvon vuonna 1999.